เอ็มเอฟซีขายกองทุนM-MIDSMALLเสนอขาย24 มีนาคม-3 เมษายน58
นางสาวประภา ปูรณโชติ กรรมการผู้จัดการ บลจ. เอ็มเอฟซี จำกัด (มหาชน) เปิดเผยว่า จากการที่หุ้นของบริษัทขนาดกลางและเล็กมีความน่าสนใจลงทุนเนื่องจากมีแนวโน้มเติบโตสูงเมื่อเทียบกับบริษัทขนาดใหญ่ มีความคล่องตัวในการบริหารจัดการธุรกิจ นอกจากนี้ยังมีบริษัทขนาดกลางและเล็กที่มูลค่าหุ้นไม่แพงเมื่อเทียบกับอัตราการเติบโตที่สูง ดังนั้นเอ็มเอฟซีจึงเปิดขายกองทุนเปิดเอ็มเอฟซี มิด สมอล แค็ป (M-MIDSMALL) เพื่อมุ่งหวังผลประกอบการสูงกว่าดัชนีชี้วัด SET Index และมีการจ่ายเงินปันผลอย่างน้อยปีละครั้ง เสนอขายตั้งแต่วันที่ 24 มีนาคม-3 เมษายน 2558 สามารถลงทุนขั้นต่ำได้ตั้งแต่ 10,000 บาท
24 มี.ค. 2558

นางสาวประภา ปูรณโชติ กรรมการผู้จัดการ บลจ. เอ็มเอฟซี จำกัด (มหาชน) เปิดเผยว่า จากการที่หุ้นของบริษัทขนาดกลางและเล็กมีความน่าสนใจลงทุนเนื่องจากมีแนวโน้มเติบโตสูงเมื่อเทียบกับบริษัทขนาดใหญ่ มีความคล่องตัวในการบริหารจัดการธุรกิจ นอกจากนี้ยังมีบริษัทขนาดกลางและเล็กที่มูลค่าหุ้นไม่แพงเมื่อเทียบกับอัตราการเติบโตที่สูง ดังนั้นเอ็มเอฟซีจึงเปิดขายกองทุนเปิดเอ็มเอฟซี มิด สมอล แค็ป (M-MIDSMALL) เพื่อมุ่งหวังผลประกอบการสูงกว่าดัชนีชี้วัด SET Index และมีการจ่ายเงินปันผลอย่างน้อยปีละครั้ง เสนอขายตั้งแต่วันที่ 24 มีนาคม-3 เมษายน 2558 สามารถลงทุนขั้นต่ำได้ตั้งแต่ 10,000 บาท
กองทุนเปิด M-MIDSMALL มีนโยบายลงทุนในตราสารทุนของบริษัทขนาดกลางและเล็กที่จดทะเบียนในตลาดหลักทรัพย์แห่งประเทศไทย และหรือตลาดหลักทรัพย์ เอ็ม เอ ไอ ที่มีปัจจัยพื้นฐานดีและมีแนวโน้มการเจริญเติบโตสูงในระยะปานกลางถึงระยะยาว โดยมีอัตราส่วนการลงทุนโดยเฉลี่ยในรอบปีบัญชีไม่น้อยกว่าร้อยละ 80 ของมูลค่าทรัพย์สินสุทธิของกองทุน รวมถึงหุ้นที่เสนอขายแก่ประชาชนทั่วไปครั้งแรก (IPO) ที่มีมูลค่าหลักทรัพย์ตามราคาตลาด (Market Capitalization) ไม่เกิน 50,000 ล้านบาท ซึ่งหากต่อมามูลค่าตลาดของหุ้น IPO ที่กองทุนเข้าไปลงทุนเติบโตกว่าเกณฑ์ที่กำหนดไว้ บริษัทขอสงวนสิทธิที่จะถือหุ้นดังกล่าวต่อไป
สำหรับเงินส่วนที่เหลือจะลงทุนในตราสารทุนของบริษัทอื่นๆ ที่จดทะเบียนในตลาดหลักทรัพย์ฯ ตราสารหนี้ เงินฝากธนาคาร ทั้งนี้กองทุนอาจลงทุนในสัญญาซื้อขายล่วงหน้า (Derivatives) เพื่อเพิ่มประสิทธิภาพการบริหารการลงทุน ตราสารหนี้ที่มีอันดับความน่าเชื่อถือของตราสารหรือผู้ออกต่ำกว่าที่สามารถลงทุนได้ (non-investment grade) ตราสารหนี้ที่ไม่ได้รับการจัดอันดับความน่าเชื่อถือ และตราสารทุนที่ไม่ได้จดทะเบียนในตลาดหลักทรัพย์ฯ
ทั้งนี้ข้อมูลของสายบริหารกองทุนของเอ็มเอฟซีมองโอกาสการลงทุนที่ดีจากภาพรวมของเศรษฐกิจไทยว่า มีการเติบโตของสังคมเมือง การกระจายรายได้ และการพัฒนาไปสู่สังคมชนบทมากขึ้น (Urbanization) การนำเทคโนโลยีดิจิตอลเข้ามาช่วยเพิ่มประสิทธิภาพในการพัมนาประเทศ ได้แก่การเปลี่ยนระบบจาก 2G เป็น 3G/4G ซึ่งกระตุ้นให้มีการข้อมูลดาต้าเพิ่มขึ้นอย่างมาก ธุรกิจอินเตอร์เนตเติบโตอย่างรวดเร็วและอัตราการใช้ของคนไทยยังอยู่ในระดับต่ำ การเปิดเสรีประชาคมเศรษฐกิจอาเซียนทำให้ไทยได้รับประโยชน์จากแหล่งท่องเที่ยวที่หลากหลาย และมีวัฒนธรรมที่เป็นเอกลักษณ์ช่วยดึงดูดนักท่องเที่ยวให้เพิ่มขึ้นต่อเนื่อง ค่าครองชีพไม่แพงและคุ้มค่าต่อการท่องเที่ยว และมี Facilities ที่ครบเช่น โรงแรมระดับมาตรฐาน การขนส่งสะดวก เป็นต้น
กองทุนเปิด M-MIDSMALL เหมาะสำหรับผู้ที่ต้องการกระจายการลงทุนไปยังหุ้นของบริษัทจดทะเบียนขนาดกลางและเล็กคาดหวังผลตอบแทนที่ดี และสามารถยอมรับความเสี่ยงจากความผันผวนของราคาหลักทรัพย์ในตลาดหลักทรัพย์ฯ ได้
 
 